open-index/open-wikipedia-markdown huggingface dataset:
C. Wright Mills

**Charles Wright Mills** (født 27. august 1916 i Waco i Texas, død 20. mars 1962 i Nyack i New York) var en amerikansk sosiolog. Han var en av 1900-tallets store sosiologer og var professor i sosiologi ved Columbia University fra 1946 – 1962. Mills studerte blant annet makteliten i USA og det som senere ble kjent som «det militærindustrielle kompleks», samvirket mellom økonomi, politikk og høye militære offiserer.

## Mills teorier
I boka *The Power Elite* (1956) tar han avstand fra begrepet den herskende klasse, for han mener det er for økonomistisk, det vil si for opptatt av økonomiske årsaksforklaringer på politisk adferd. Mills ønsker å gi større rom for politikken og dens aktører og deres relative selvstendighet i forhold til økonomiske strukturer.

Hans bok er en analyse av toppsjiktet innen næringslivet («the bucorporations»), i statsmakten og i det militære, folk som gjennom sine sammenfiltrede interesser *utgjør et innfløkt nett av overlappende klikker som hver har sin del av beslutninger som i det minste får nasjonale konsekvenser*.

Mills viser at rekrutteringen til disse toppsjikt i alt vesentlig skjer fra de samme sosiale lag. Han er imidlertid tilbakeholdende med å hevde at det er en og samme klasse som regjerer gjennom sine representanter på disse tre felter av samfunnslivet.

Folket har under alle omstendigheter liten kontroll; valgene spiller en helt underordnet rolle som kontrollmekanisme. Elitene på disse tre områdene handler svært ofte i hverandres interesser og således utfyller de hverandre. Dette klare interessefellesskap mener Mills er oppstått som en følge av de kriselignende konfliktsituasjoner som USA er blitt konfrontert med etter den 2. verdenskrig.

C. Wright Mills skrev i *The Power Elite* om det han kalte «den høyere umoralen». Med det mente Mills ikke personlig svikt eller private lyter, men en institusjonalisert umoral satt i system. Et system der penger er den eneste målestokken på framgang og moral, og der standarder som nyttes for å vurdere verdi bare er de pekuniære.

C Wright Mills var inspirert av den norsk-amerikanske sosiologen Thorstein Veblen.

## Referanser


## Litteratur
* Milch, Jan , (1992). *C .Wright Mills och hans sociologiska vision Om hans syn på makt och metod och vetenskap* Uppsats i Sociologi Göteborgs universitet H-T 1992 
* Mills C. Wright, (1971). *Makteliten*, Stockholm. (Originalets titel *The Power Elite*, New York, Oxford Press, (1956)

## Eksterne lenker
* 
*  Utdrag fra ''Power Elite''
* ''Mills Revival?'' av Stanley Aronowitz 
* Intervju med Mills döttrar 
* Sociological Imagination  
* C.Wright Mills: Thee causes of World War Three 
* C.W Mills,Structure of Power in American Society,British Journal of Sociology,Vol.9.No.1 1958
* Sociology-Congress in Köln 2000 workshop: ''C. Wright Mills and his Power Elite: Actuality today?''
One 2 Many

**One 2 Many** var et norsk popband som besto av Dag Kolsrud på keyboard, Camilla Griehsel som vokal  og Jan Gisle Ytterdal på gitar. Deres første opptreden var på Momarkedet 22. august  da de framførte låten «Another Man, Another Lover» med Astrid Graasvoll som vokalist.

I  ga bandet ut sitt første - og eneste - album, *Mirror*, på A&M Records. Albumet hadde ti låter, deriblant deres store hit *Downtown* som også ble utgitt som singel. Singelen ble liggende fem uker på førsteplass på VG-lista, toppet radiolisten i Danmark og ble en hit i USA med 37.-plass på Billboard Hot 100 i . Den oppnådde også 2.-plass i radioprogrammet *[[Ti i skuddet]]*. Tre andre låter fra samme album ble også utgitt som singler.

Den 8. oktober 1988 ble musikkvideoen til *Downtown* vist i beste sendetid på NRK som «fyllstoff» mellom to programmer. Den 11. november opptrådte One 2 Many på NRK-programmet *[[TopPop]]*.

One 2 Many ble oppløst i . Kolsrud startet det nye bandet Guys in Disguise og Jan Gisle Ytterdal var med på å danne bandet Glow. Camilla Griehsel giftet seg med Colin Vearncombe og dannet etterhvert, sammen med sin ektemann, bandet Dogtail Soup.

## Diskografi
One 2 Many har gitt ut ett studioalbum og fire singler:
* *Mirror* – 1988 (Studioalbum)
* «Downtown» – 1988 (singel)
* «Another Man» – 1988  (singel)
* «Writing on the Wall» – 1989 (singel)
* «Nearly There» – 1989 (singel)

## Referanser


## Kilder
* Dag Kolsrud og One 2 Many. Besøkt 18. oktober 2012.
* Wikipedias liste over førsteplasser på den norske singellista.

## Eksterne lenker
* 
* Nettstedet YouTube: One 2 Manys musikkvideo ''Downtown''
Blooddrunk

***Blooddrunk*** er det sjette studioalbumet fra det finske Death Metal-bandet Children of Bodom.

## Sporliste
# «Hellhounds on My Trail» – 3:58
# «Blooddrunk» – 4:05
# «LoBodomy» – 4:24
# «One Day You Will Cry» – 4:05
# «Smile Pretty for the Devil» – 3:54
# «Tie My Rope» – 4:14
# «Done With Everything, Die for Nothing» – 3:29
# «Banned from Heaven» – 5:05
# «Roadkill Morning» – 3:32
#;Bonusspor
#«War Inside My Head» (Suicidal Tendencies-coverlåt)
#«Lookin' Out My Back Door» (Creedence Clearwater Revival-coverlåt)
#«Just Dropped In» (Kenny Rogers-coverlåt)
#«Ghost Riders in the Sky» (Stan Jones-coverlåt)

## Personell
* Alexi Laiho – Vokal og gitar
* Roope Latvala – Gitar
* Janne Viljami Wirman – Keyboard
* Henkka Seppälä – Bass
* Jaska Raatikainen – Trommer

## Eksterne lenker
*
Se opp for Gloria

***Se opp for Gloria*** (originaltittel: *Foul Play*) er en amerikansk romantisk krim-komedie fra 1978 med Goldie Hawn og Chevy Chase i hovedrollene. Manus og regi er ved Colin Higgins.

## Handling
Ved en tilfeldighet kommer Gloria i besittelse av en mikrofilm som viser at en berømt person skal myrdes.

Hun fikk mikrofilmen på kino av en døende mann i salen som plutselig stønner: «Se opp for dvergen!». Gloria skriker om hjelp, filmen blir stoppet, men liket er forsvunnet. Hva hun ikke vet er at den avdøde fikk stukket filmen i vesken hennes. Plutselig er hun virvlet inn i en verden av intriger og mordforsøk – og ingen tror henne. Hun  forfølges av tre personer: en person med kallenavnet "Dvergen", en mystisk person som er albino og en katolsk prest. Den eneste som tror henne og tar henne på alvor er politietterforskeren Tony, som vil stoppe det planlagte attentatet, men samtidig må passe på Gloria. Det hele utvikler seg til en heseblesende jakt der klimaks ender under en operaforestilling i San Francisco.

## Om filmen
*Se opp for Gloria* ble en stor publikumssuksess både i USA og utenfor. I Sverige spilte filmen inn rekordhøye 33 millioner kr. på kino http://www.imdb.com/title/tt0077578/business.

Filmen ble nominert til en Oscar for beste musikk. Den ble samme år nominert til syv Golden Globes.

## I rollene
*Goldie Hawn – Gloria Mundy
*Chevy Chase – Detective Tony Carlson
*Burgess Meredith – Mr Hennessey
*Brian Dennehy – Detective Ferguson ("Fergy")
*Dudley Moore – Stanley Tibbets
*Rachel Roberts – Gerda Casswell/Delia Darrow
*Eugene Roche – Archbishop Thorncrest/Charlie Thorncrest
*William Frankfather – Whitey Jackson ("the Albino")
*Ion Teodorescu – Turk
*Don Calfa – Scarface
*Marc Lawrence – Rupert Stiltskin ("the Dwarf")
*Marilyn Sokol – Stella
*Chuck McCann – Theatre manager
*Billy Barty – J.J. MacKuen
*Bruce Solomon – Bob Scott
*Cyril Magnin – Pope Pius XIII

## Eksterne lenker
*
Bladrullende sirisser

* Gryllacridinae
* Lezininae

**Bladrullende sirisser** (Gryllacrididae) er en gruppe av rettvinger og tilhører en familiegruppe blant  vortebitere og sirisser.  De finnes over det meste av verden, men flest arter i Australia.

## Utseende
Kroppen er mellom 5&nbsp;og&nbsp;75&nbsp;millimeter, og er gulaktig, brunlig eller brun-svart på farge.  Bakbeina er både større og kraftigere enn de andre beina. Alle beina er kraftige og generelt lange, særlig lårene er kraftige. Leggene har pigger eller torner. Bladrullende sirisser  har to korte haletråder (cerci).  Antennene er lange og trådformet og er ofte lengre enn kroppen.

De fleste artene mangler vinger.  Hos de som har vinger, rekker de gjerne bare til midt på bakkroppen. Framvingene er fortykket og beskytter de underliggende bakvingene.

Nymfene er normalt ganske like de voksne, men mindre.

## Levevis
Bladrullende sirisser lever et skjult liv om dagen og gjemmer seg om dagen i et rede de har bygd av sammenrullede blader, som blir holdt sammen med silke som de produserer fra kjertler i munndelene. De lever av blad på planter. Noen er rovdyr som også spiser andre mindre dyr.  Om natten er de aktive og enkelte av artene jakter på mindre byttedyr som insekter. Gryllacrididae er kjent for å være temmelig aggressive insekter.

Disse artene lager raspende lyder ved å gni bakbeina mot bakkroppen.
Paringen skjer i vegetasjonen. Hunnen har et langt og kraftig eggleggningsrør og legger eggene i jorden eller i barksprekker i trær eller på planter.

Bladrullende sirisser har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere nymfestadier. Utviklingstiden fra egg, via nymfestadiene til det voksne stadiet kan være noen uker under gunstige forhold.  Temperatur og antall hudskift er avgjørende.  Noen har ganske mange nymfestadier og skifter huden mellom hvert av disse. Vekst skjer ved et hudskifte. Sirisser mangler i likhet med alle leddyr et indre skjelett.

## Systematisk inndeling

* vingede insekter (Pterygota) 
** Neoptera («nyvinger»)
*** Orthopteroida  («gresshoppelignende insekter»)
**** Orden rettvinger (Orthoptera) 
***** Underorden vortebitere og sirisser  (Ensifera) 
****** Overfamilie Gryllacridoidea
******* Familie bladrullende sirisser (Gryllacrididae Blanchard, 1845) – ikke i Norge. 
******** Underfamilie Gryllacridinae Blanchard, 1845 – over 90 slekter
******** Underfamilien Lezininae Karny, 1932 – bare én slekt
********* slekten *[[Lezina]]* Walker, 1869 – 12 arter

## Kilder
* Sømme, Laurits 2001. *Insekter*. (Original: McGavin, George C. 2000. *Insects, spiders and other terrestical arthropods*.) N. W. Damm & Søn AS. ISBN 82-512-0601-4
* Liste over artene, fra Orthoptera Species File Online

## Eksterne lenker
* 
* GRYLLACRIDIDAE (engelskspråklig)
* Bildegalleri over nordamerikanske arter
* Norsk Entomologisk forening
OL-Grafikk ’94

**[[OL-Grafikk '94]]** var en vandreutstilling av grafisk kunst som var en del av kulturprogrammet under Vinter-OL 1994. Utstillingen hadde «Norsk natur» som tema, og besøkte mer enn 100 norske kommuner fra februar 1993 til februar 1994.

Utstillingen var en salgsutstilling som omfattet 200 grafiske arbeider av 26 norske billedkunstnere: Patrick Huse, Knut Rumohr, Reidar Fritzvold, Olav Bjørgum, Gro Fraas, Omar Andréen, Egil A. Egebakken, Marianne Heske, Tore Hansen, Ørnulf Opdahl, Bjørn-Sigurd Tufta, A K Dolven, Terje Risberg, Gabrielle Kielland, Even Richardson, Kjell Thorjussen, Grete Marstein, Eva Harr, Dag Hol, Dag Fyri, Harald Kolderup, Reinhardt Søbye, Wenche Øyen, Olaf Storø, Yngve Reidar Vold og Jon Olav Helle.
## Referanser
Dagfinn Ingebrigtsen

**Dagfinn Ingebrigtsen** (1951–2015) var en norsk lærer og barnebokforfatter, bosatt i Oslo.

Han debuterte med *Skogmus går ikke i feller* i 1986, og vant Kirke- og undervisningsdepartementets debutantpris for den. Han har i alt skrevet 10 barne- og ungdomsbøker.

## Referanser
Rikspartidagene i 1926

**Rikspartidagene i 1926**, de 2. rikspartidagene for det nasjonalsosialistiske partiet i Tyskland ble avholdt 1.&ndash;4. juli 1926 i Weimar. På rikspartidagene i Weimar ble organisasjonen Hitlerjugend etablert. Møtet ble holdt i *Deutsches Nationaltheater und Staatskapelle Weimar*.

De første rikspartimøtene var relativt små, og ikke spesielt velorganisert. NSDAP var ennå ikke noen stor maktfaktor i det tyske samfunnet, og møtene kunne bli avbrutt av kommunistiske demonstranter eller rivaliserende nasjonalistiske grupper. Det var først på slutten av 20-tallet at rikspartidagene ble beskyttet av SA og det nyetablerte SS. Det var ingen spesiell agenda for møtene, og hensikten med møtene var først og fremst å mobilisere for å vise styrke og rekruttere medlemmer. Felles med de senere rikspartidagene var at nye faner og standarder ble innstiftet.
Bjørg Askelund

**Bjørg Askelund** (født 6. november 1935, død 1991) var en norsk lektor og barnebokforfatter, bosatt i Sandnes. 

Hun var cand.philol. i historie fra Universitetet i Oslo 1964. Hun debuterte som forfatter i 1979 med *Gabrielle tretten år*, og fikk Kirke- og undervisningsdepartementets debutantpris for den. Hun skrev i alt 5 barne- og ungdomsbøker, to av dem med handling fra Zambia.
## Referanser
William H. Armstrong

**William H. Armstrong** (født 1911, død 1999) var en lærer og barnebokforfatter fra USA. Han er mest kjent for *Klang, den store hunden* (*Sounder*) fra 1969, som han vant Newbery-medaljen for i .
Viktor

**Viktor** er et mannsnavn med opprinnelse i det latinske ordet *victor*, «seierherre».

## Utbredelse
*Victor* var et vanlig navn i England på begynnelsen av 1900-tallet.

*Victor* har vært et populært navn i USA siden 1860-årene og hadde en popularitetstopp med 0,3% i 1918.

*Viktor* var et populært navn i Sverige på midten av 1800-tallet og igjen fra 1980-årene.

På Island har *Viktor* vært et populært navn fra 1990-årene.

|}

## Kjente personer med navnet
Personene i listen er ordnet kronologisk etter fødselsår.
* Victor Hugo (1802–1885), fransk forfatter
* Victor Mogens (1886 – 1964), norsk forfatter, redaktør og politiker.  
* Victor Vasarely (1908–1997), ungarsk-fransk kunstner
* Victor Sparre (f 1919), norsk bildekunstner
* Victor Lind (f 1940), norsk kunstner
* Victor Norman (f 1946), professor i samfunnsøkonomi og tidligere statsråd
* Viktor Bychkov, russisk skuespiller
* Viktor-Emil Appel-Hansen, dansk skuespiller
* Victor Sotberg (f. 1991), norsk youtuber og TV-profil
* Viktor Hovland (f 1997), norsk profesjonell golfspiller

## Annen bruk av navnet
* Victor Talking Machine Company, amerikansk fonografselskap fra begynnelsen av 1900-tallet

## Navnedag
*Viktor* har navnedag i flere land, oftest 22. mars. Den norske navnedagen er .

## Referanser


## Eksterne lenker
*
Samosa

**Samosa** er en frityrstekt pairett som vanligvis består av en trekantformet smørdeig med fyll av poteter, løk, erter, samt koriander, panír eller andre krydder. Den serveres også i en ikke-vegetarisk variant med kjøtt eller fisk. Uttales: sambosa eller samusa.

Matretten er en del av mattradisjoner i mange asiatiske og afrikanske land; spesielt er retten utbredt i India, Sri Lanka, Pakistan, Nepal, Tyrkia, Bangladesh, 
Etiopia og Somalia. Sistnevnt er spesielt kjent for å servere samosa med kjøttdeig. Samosa sies å opprinnelig stamme fra Midtøsten.

## Referanser
Erik Christian Haugaard

**Erik Christian Haugaard** (født 23. april 1923 i Frederiksberg, død 2009) var en dansk-amerikansk barnebokforfatter.

Han rømte fra Danmark under okkupasjonen i 1940, og tjenestegjorde i Royal Canadian Air Force under krigen. Han debuterte i 1963 med den historiske romanen *Hakon of Rogen's Saga*. Han har i alt skrevet 8 barne- og ungdomsbøker, mange av dem skildrer krigens ubarmhjertighet i ulike historiske periodre. Han har også fått anerkjennelse for sin oversettelse av H.C. Andersens samlede eventyr til amerikansk. 
## Referanser
Jan Henrik Kayser

**Jan Henrik Kayser** (født 20. februar 1933 i Bergen, død 24. april 2016) var en norsk pianist.

## Utdannelse og karriere
Han fikk sin utdannelse ved musikkonservatoriet i Bergen og musikkhøyskolen i Wien og debuterte i 1953 med Oslo filharmoniske orkester etter studier med Eline Nygaard i Oslo. Han vant prinsesse Astrids musikkpris i 1961 og fikk Griegprisen sammen med Anne Bolstad og Finn Nielsen i 1978. Han samarbeidet med Harald Sæverud i nesten 40 år, noe som i 1997 førte til utgivelsen av en rikt illustrert bok om Sæverud og hans pianomusikk. I tillegg til å være Sæveruds elev, ble han også hans samarbeidspartner, og de holdt mange konserter sammen, hvor Sæverud fortalte om musikken som Kayser spilte.

Kayser hadde en internasjonal karriere og holdt konserter i USA, Kina og Russland, i tillegg til en stor aktivitet i Europa, hvor han spilte med blant andre Royal Philharmonic Orchestra, Birmingham Symphony Orchestra og Praha symfoniorkester. Han ble tildelt Kongens fortjenstmedalje i gull. Han var onkel til pianisten Audun Kayser.

## Diskografi
### Solo
* *[[Jan Henrik Kayser: Edvard Grieg]]* TROLD 1990
* *[[Harald Sæverud: Selected Piano Pieces]]* (SIMAX CLASSICS) 1991
* *[[Hommage á Rosendal]]* 2010

### I samspill
* *[[Oslo Philharmonic Orchestra: Diverse komposisjoner (Sæverud)]] Aurora 1988
* *Kjetil Hvoslef 1988

## Bibliografi
* *Rondo amoroso* 1997 ISBN 82-7326-048-8

## Referanser


## Kilder
* Omtale i forbindelse med 75-årsdag i Aftenposten Kultur side 13, 20. februar 2008
* Omtale i Store norske leksikon
Italia (kvinnenavn)

**Italia** er et italiensk kvinnenavn dannet av navnet på landet Italia. Betydningen av navnet er usikker. Det kan være relatert til det latinske ordet *vitulus* som betyr «kalv».

Navnet ble populært i Italia under renessansen og også under første verdenskrig og blir ansett for å være et patriotisk navn.

## Utbredelse
Navnet er svært lite brukt utenfor Italia, og er heller ikke blant de mest brukte kvinnenavnene i Italia.

Tabellen nedenfor gir en detaljert oversikt over populariteten til fornavnet Italia i noen av de landene hvor statistikk er tilgjengelig.

## Kjente personer med navnet
Personene i listen er ordnet kronologisk etter fødselsår.
* Italia Vitaliani (1866–1938), italiensk skuespiller
* Italia Almirante (1890–1941), italiensk skuespiller 
* Italia Coppola (1912–2004), amerikansk skuespiller og kokebokforfatter og mor til Francis Ford Coppola
* Italia E. Federici (f 1969), amerikansk republikansk lobbyist

## Referanser


## Eksterne lenker
*
Askjumlia

**Askjumlia** er et boligområde i Nordlia i Østre Toten, sørvest for Nordlia kirke. Feltet ble lagt ut i 2000, og pr. mai 2008 er det ferdigstilt sju eneboliger her. Ytterligere to er under oppføring. Totalt er det ca. 40 eneboligtomter i Askjumlia. Boligområdet er unna garden Askjum, og utgjorde opprinnelig den nederste delen av *Nordskauen*.

Se også artikkel på lokalhistoriewiki.
Italia (andre betydninger)

**Italia** kan vise til:

*Et europeisk land, se Italia
*Et kvinnenavn, se Italia (kvinnenavn)
*Et luftskip, se «Italia» (luftskip)
Bjørn Smith-Simonsen

**Bjørn Smith-Simonsen** (født 1946) er en norsk forlegger og medieinvestor. Han er storeier og var i 30 år forlagssjef i Pax forlag og Imprintforlaget, og eier ti prosent av avisa *[[Klassekampen]]* i kompaniskap med Oktoberstiftelsen.

Gjennom selskapet Forlagskonsult eier han nær halvparten av *[[Morgenbladet]]*, med stiftelsen Fritt Ord som medeier.

Han har eierinteresser i forlagene Spartacus forlag, Dreyer, Humanist forlag og Andresen & Butenschøn, samt Tronsmo bokhandel og De norske Bokklubbene.

I tillegg er han leder av komiteen for ytringsfrihet i Den internasjonale forleggerforeningen (IPA), og tidligere leder av Den norske Forleggerforening.
## Referanser
Tronsmo

**Tronsmos bokhandel**, ofte bare kalt **Tronsmo**, er en uavhengig bokhandel i Universitetsgata 12 i Oslo.

Bokhandelen har en erklært tilknytning til venstresiden i norsk politikk og samfunnsdebatt, men har også et godt omdømme blant samfunns- og litteraturinteresserte uavhengig av politisk legning. Butikken spesialiserer seg på film, kunst, samfunn, politikk og subkulturelle temaer. Tegneserieavdelingen i underetasjen regnes for å være usedvanlig velorientert.

Tronsmo er et aksjeselskap der de største aksjonærene er forlagene Oktober og Pax. Resten av aksjene er fordelt på privatpersoner i større og mindre poster. Allen Ginsberg kalte i sin tid Tronsmo for *«The coolest book store in the world»*.

Bokhandelen ble åpnet i februar 1973, etter diverse utspill for å skape et felles bokutsalg på venstresiden. De som var inne i bildet, var forlagene Pax og Ny Dag, samt AKPs forlag Oktober, bokbutikk Oktober og Bokcaféen i Markveien på Grünerløkka. Bokkaféen, som sprang ut av bokcaféen i Hjelmsgate, ble drevet av et venstreradikalt mangfoldig arbeidskollektiv, bestående av blant annet Ivar Tronsmo, Asbjørn Øverås, Hans Rustad, Ada Castracane, Peter Hopwood, Fride Eeg-Henriksen og Bodil Røyset. Pax og Ny Dag og noen av medlemmene i arbeidskollektivet ønsket imidlertid at et bokråd skulle bestemme butikkens utvalg, og det aksepterte ikke Oktober. Blant annet derfor var det bare de som gikk sammen med bokkaféen.

Lokalene i Kristian Augusts gate sto forøvrig ledige, siden moren til Tronsmo hadde drevet kjolebutikk der og denne forretningen var gått konkurs.  Da Tronsmo åpnet i 1973 var butikken en periode eneste bokhandel i landet med egne prøverom.

Den 31. august 2015 flyttet Tronsmo fra lokalene i Kristian Augusts gate 19 til Universitetsgata 12, etter at eiendomsselskapet Entra sa opp leieavtalen.

## Referanser




## Eksterne lenker
* 
*
Slangkop fyr

**Slangkop fyr** (afrikaans: *Slangkopvuurtoring*) er et fyr ved Slangkoppunktet i Kommetjie nær Cape Town i Sør-Afrika. Fyrtårnet ble tatt i bruk den 4. mars 1919 etter at en kommisjon i 1906, ved guvernør av Kapp det gode håp Francis Hely-Hutchinson, anbefalte det for å unngå skipsvrak langs sydkysten ved kolonien. 

Fyrtårnet er et 33 meter høyt hvitmalt støpejernstårn, og er det høyeste metalltårnet i Sør-Afrika. Tårnet er bygget og utformet i Storbritannia og skipet til Sør-Afrika hvor sammensetningen og etableringen fant sted. Selv om tårnet var ferdig allerede i 1916 ble det ikke tatt i bruk før 1919 på grunn av første verdenskrig.

## Referanser


## Eksterne lenker
*
Venetian Snares

**Venetian Snares** er et alias av musikeren Aaron Funk (født 11. januar 1975) fra Canada. 

Funk er kjent for eksperimentell elektronisk musikk, særlig breakcore og Drill and Bass.

## Biografi

Funks første utgivelse var EP-en Greg Hates Car Culture i 1999. Etter at Mike Paradinas hørte denne EP-en signerte han Funk til sitt plateselskap Planet Mu.

## Diskografi

### Album
* *[[printf("shiver in eternal darkness/n");]]* (2000, Isolate Records)
* *[[Making Orange Things]]* (2001, Planet Mu)
* *[[Songs About My Cats]]* (2001, Planet Mu)
* *[[Doll Doll Doll]]* (2001, Hymen Records)
* *[[Higgins Ultra Low Track Glue Funk Hits 1972–2006]]* (2002, Planet Mu)
* *[[2370894]]* (2002, Planet Mu)
* *[[Winter in the Belly of a Snake]]* (2003, Planet Mu)
* *[[Find Candace]]* (2003, Hymen Records)
* *[[The Chocolate Wheelchair Album]]* (2003, Planet Mu)
* *[[Huge Chrome Cylinder Box Unfolding]]* (2004, Planet Mu)
* *[[Winnipeg Is a Frozen Shithole]]* (2005, Sublight Records)
* *[[Rossz csillag alatt született]]* (2005, Planet Mu)
* *[[Meathole]]* (2005, Planet Mu)
* *[[Cavalcade of Glee and Dadaist Happy Hardcore Pom Poms]]* (2006, Planet Mu)
* *[[Hospitality (album)|Hospitality]]* (2006, Planet Mu)
* *[[My Downfall (Original Soundtrack)]]* (2007, Planet Mu)

### 12", 7", EP-er, og miniutgivelser
* *[[Greg Hates Car Culture]]* (1999, History of the Future)
* *[[Salt (Venetian Snares album)|Salt]]* (2000, Zhark International)
* *[[7 Sevens.med EP]]* (2000, Low Res)
* *[[White Label (EP)|White Label]]* (2001, Hangars Liquides)
* *[[Defluxion / Boarded Up Swan Entrance]]* (2001, Planet Mu)
* *[[Shitfuckers!!!]]* (2001, Dyslexic Response)
* *[[The Connected Series #2]]* (collaboration with Cex) (2001, Klangkrieg)
* *[[A Giant Alien Force More Violent & Sick Than Anything You Can Imagine]]* (2002, Hymen Records)
* *[[Badminton (album)|Badminton]]* (2003, Addict Records)
* *[[Einstein-Rosen Bridge (EP)|Einstein-Rosen Bridge]]* (2003, Planet Mu)
* *[[Nymphomatriarch]]* (2003, Hymen Records)
* *[[Moonglow / This Bitter Earth]]* (2004, Addict Records)
* *[[Horse and Goat]]* (2004, Sublight Records)
* *[[Infolepsy EP]]* (2004, Coredump Records)
* *[[Pink + Green]]* (2007, Sublight Records)
* *[[Sabbath Dubs]]* (2007, Kriss Records)
## Eksterne lenker
*
Boards of Canada

**Boards of Canada**, også kjent som *BoC*, er en elektronisk musikk-duo fra Skottland bestående av brødrene **Marcus Eoin ** og **Michael Sandison**. De har flere utgivelser, men er mest kjent for *[[Music Has the Right to Children]]* og *[[Geogaddi]]*.
Deres unike lydbilde er et produkt av deres bruk av analoge synther, og sampling. 

## Biografi
### 1980-tallet &ndash; 1995
Brødrene eksperimenterte tidlig med musikk og opptaksteknikk, med bl.a. bruk av båndspillere, analoge synthesizere og trommer. Det var først i 1986 at Boards of Canada ble til. Navnet var inspirert av *National Film Board of Canada*, som utga en rekke 16mm naturdokumentarfilmer med en musikk brødrene prøvde å etterligne.

På tidlig 1990-tallet kom flere samarbeidsutgivelser og små liveopptredener i det myteomspundne kollektivet Hexagon Sun.

### 1995 &ndash; nåtid
I 1995 kom EP-en Twoism ut. Som tidligere Music70-utgivelser var den i begrenset opplag, og hovedsakelig gitt til venner. Den ble også gitt ut på nytt i 2002.
Sean Booth fra Autechre kontaktet Boards of Canada etter å ha hørt denne EP-en, og sørget for
Boards of Canadas første kommersielle utgivelse, *[[Hi Scores]]* i 1997 på Skam.

Det første albumet var *[[Music Has The Right To Children]]* i 1998. John Peel spilte tre spor fra denne på sitt program på BBC Radio 1. Albumet er også i boka *[[1001 album du må høre før du dør]]* . 

Gjennom mesteparten av karrieren har det vært spekulasjoner om de var mer enn bare barndomsvenner. Tidligere ble de bare omtalt som *Marus Eoin* og *Michael Sandison*. Først i 2005 i et Pitchfork-intervju bekreftet de at de faktisk var brødre.

### Musikken
Boards of Canadas unike lyder et produkt av deres bruk av analogt musikkutstyr, miks av elektroniske og konvensjonelle instrumenter, og forvrengte samples. Resultatet er et varmt, emosjonelt lydbilde ofte ment å frembringe nostalgi. Sampling av barnestemmer og lyder fra 70-talls filmer og fjernsynsserier er ikke uvanlig.

## Diskografi

* 1987: *[[Catalog 3]]* 
* 1989: *[[Acid Memories]]* 
* 1992: *[[Closes Volume 1]]* 
* 1994: *[[Play by Numbers]]*
* 1994: *[[Hooper Bay (album)|Hooper Bay]]
* 1995: *Twoism* 
* 1996: *Boc Maxima*
* 1996: *Hi Scores* 
* 1998: *Music Has the Right to Children* 
* 2000: *In a Beautiful Place Out in the Country*
* 2002: *Geogaddi* 
* 2005: *The Campfire Headphase*
* 2006: *Trans Canada Highway
* 2013: *[[Tomorrow's Harvest]]*

## Referanser

## Eksterne lenker
* 
* 
* 
*
Grace

**Grace** er et kvinnenavn dannet av det engelske ordet *grace*, «eleganse, anstendighet, nåde».

## Utbredelse
*Grace* har i varierende grad vært et populært navn i England fra 1300-tallet.

*Grace* var et populært navn i USA fra 1880-årene til 1920-årene og igjen fra rundt år 2000.

Navnet *Grace* er i dag nokså vanlig i USA, og sannsynligvis også i andre engelsktalende land.

|}

## Kjente personer med navnet
Personene i listen er ordnet kronologisk etter fødselsår.
* Grace Kelly (1929–1982), amerikansk skuespiller og fyrstinne av Monaco
* Grace Reksten Skaugen (f 1954), norsk fysiker og forretningskvinne

## Annen bruk av navnet
* Grace, musikkalbum av Jeff Buckley fra 1994
* Grace, musikkalbum av Ketil Bjørnstad fra 2001

## Referanser


## Eksterne lenker
*
Den russisk-tyrkiske krig (1877–1878)

**Den russisk-tyrkiske krig** 1877–1878 hadde som bakgrunn Russlands ønske om adgang til Middelhavet og erobre Balkanhalvøya fra Det osmanske riket. I Bulgaria og Serbia så man denne krigen som innledningen til deres selvstendighet.

Denne krigen ga også kongedømmet Romania mulighet til full selvstendighet, selv om de – i motsetning til de andre landene på Balkan – ikke hadde vært en del av Det osmanske riket, var de likevel fortsatt offisielt under osmansk suzerenitet. Derfor blir krigen i rumenske historiebøker omtalt som «den rumenske selvstendighetskrigen».

## Stormakter og fredsavtaler

Under krigen gikk de vestlige stormaktene inn på osmansk side, fordi de ikke ønsket at Russland skulle få større makt. Sammen lyktes de med å avgrense den russiske framgangen, men krigen resulterte i langvarig uro på Balkan. Fredsavtalen ble underskrevet i San Stefano (dagens Yeşilköy ved Istanbul) 3. mars 1878 og Det osmanske riket aksepterte her Romanias, Bulgarias, Serbias og Montenegros selvstendighet. 

De øvrige europeiske stormaktene mislikte fredsavtalen fra San Stefano som russerne hadde diktert overfor tyrkerne, da de fryktet at den kunne føre til at russerne fikk for stor innflytelse i området. Østerrike-Ungarn inviterte derfor til en kongress i Berlin i juni 1878, under ledelse av den prøyssiske lederen Otto von Bismarck. Kongressen kom fram til Traktaten i Berlin, 1878 og bestemmelsene i denne traktaten satte til side fredsavtalen fra San Stefano.

## Referanser
Erling Tambs

**Erling Tambs** (1888–1967) var en norsk forfatter og seiler. Han seilte i ung alder i langfart, og arbeidet senere som sekretær, journalist og forfatter i Oslo.

I 1927 kjøpte han Colin Archer-skøyta «Teddy» og giftet seg med Julie Jørgensen. Paret la ut på jordomseiling, fikk sønnen Tony på Kanariøyene i 1929 og datteren Tui i New Zealand i 1931. I 1932 forliste «Teddy» ved Challengerøya, men familien overlevde.

Tambs deltok senere i Cruising Club of Americas atlanterhavsregatta med RS «Sandefjord», men opplevde forlis underveis. I 1937 seilte han til Tristan da Cunha og Stillehavet, før han avsluttet seilerkarrieren i Cape Town.

## Familie
Tambs vokste opp i en søskenflokk og mistet tidlig faren og en bror i en drukningsulykke. Han var gift to ganger og hadde til sammen sju barn. Han døde i 1967

## Skuter
Erling Tambs eide to Colin Archer skuter som begge ble brukt på langseilas. «Teddy» ble bygget i 1895 som losbåt under navnet «Garibaldi». Tambs kjøpte den i Nevlunghavn i 1927, navnga den etter sigarettmerket *Teddy* med støtte fra Tiedemands Tobak, og gjennomførte en jordomseiling beskrevet i *Fribytterferd til fjerne farvann* (1930) og *På eventyr i Sydhavet* (1933).

RS «Sandefjord» (RS 28) var en gaffelrigget ketch bygget i Risør i 1913 for Redningsselskapet. Med denne deltok Tambs i Cruising Club of Americas atlanterhavsregatta, en ferd han beskrev i *Hard seilas* (1939).

## Bokutgivelser
* 1926: *Trusten: roman* 
* 1930: *Fribytterferd til fjerne farvann* 
* 1933: *På eventyr i Sydhavet* 
* 1935: *Cocosøyas hemmelighet: en fortelling for gutter* 
* 1939: *Hard seilas* 
* 1944: *Inseln der Seligen* – utgitt i Leipzig

## Referanser
Ishockey-VM i Wien

Ishockey-VM i Wien kan vise til

*Ishockey-VM 1967
*Ishockey-VM 1977
*Ishockey-VM 1987
*Ishockey-VM 1996
*Ishockey-VM 2005

## Se også
*Ishockey under Vinter-OL 1964
Valencias metro

**MetroValencia**, **Valencias bybane**, er en bane i Valencia i Spania. Togene går i tunnel under sentrale byen, men på egen trasé med planoverganger i forstedene. Det finnes også en øst-vestlig trikkelinje i nordre delen av indre bydel. På grunn av disse egenskaper, og på grunn av at trafikken er ganske liten på de ytre grenene, er systemet ikke en tunnelbane i egentlig forstand, selv om det fungerer som det i indre bydel. Totalt finnes fem linjer (inklusive trikken) med flere forgreninger. Linje 1 og 3 trafikkeres med tyngre tog, mens linje 4 og 6 er trikkelinjer. Linje 5 mellom Marina Reial Joan Carles I og Marítim-Serrería trafikkeres av trikker i skytteltrafikk, mens resten av linjen trafikkeres med samme tog som linje 1 og 3.
## Eksterne lenker
*
Emanuel de Thygeson

**Nicolai Emanuel de Thygeson** (1772–1860) eller **Niels Emanuel de Thygeson** var en danskfødt norsk jurist, amtmann og godseier. Han var godseier på Bygholm ved Horsens i Danmark, og eier av Nordre Skøyen hovedgård i Christiania (Oslo). Han var amtmann i Hedmark 1802–04, amtmann i Nedenes (Aust-Agder) og stiftsamtmann i Agder 1804–10 og stiftsamtmann i Akershus 1813. Etter 1814 levde han som godseier i Danmark til 1828, i Christiania til 1841 og deretter utenfor Norden.

Han huskes blant annet for sin innsats for kornforsyningen til Norge i nødsårene etter 1807.
## Liv og virke
Faren var fra en handelsfamilie, og ble adlet i 1776. Emanuel de Thygeson tok artium i 1792, ble cand.jur. i 1797, og arbeidet som viselandsdommer over Sjælland og Møn fra 1799. Thygeson kom til Norge som var amtmann i Hedmark fra 1802. I 1804 ble han utnevnt til amtmann i Nedenes/Aust-Agder og stiftsamtmann i Agder, med sete i Kristiansand. Fra 1812 til 1813 var han stiftsamtmann i Christiania og Akershus. Han var medlem av Overprovideringskommisjonen 1812–1814. I 1814 trakk han seg tilbake fra offentlige stillinger for å ivareta sine eiendommer.

Han giftet seg i 1805 med Lovise Pløen (1785-1880), datter av kjøpmannen Jørgen Pløen. Som godseier var han bl.a. eier av Nordre Skøyen hovedgård, og av Bygholm i Danmark. Han arvet også herregården Mattrup, et stamhus i Danmark (og står som stamhusbesitter på Mattrup mellom 1821 og 1828).

Under Kanonbåtkrigen mellom England og Danmark-Norge fra 1807 engasjerte han seg i kaperfart, og beskrives som «muligens landets tredje største kaperreder».

Han gikk konkurs i 1820-åra, og mistet både Bygholm og Mattrup i 1829–1830. Han bodde på Nordre Skøyen til 1841. Da solgte han gården og bodde utenlands de siste 19 årene av livet: Paris, Roma, Lausanne og til slutt ved Zürich, hvor han døde 1860.

Mens han bodde i Christiania eide han maleriet av Jan van Huysum som inspirerte Henrik Wergeland til diktet *[[Jan van Huysums Blomsterstykke]]*. I Kristiansand har den gamle Lundsbroa navnet «Thygesons minde» etter ham. I Oslo finnes Thygesons vei på Østensjø. En gatestrekning på Sandaker het tidligere Thygesons gate.

## Referanser
Taubrems

En **taubrems** er en mekanisk innretning som brukes innen klatresporten for å kontrollere tauet under sikring av klatrer. Tauet løper gjennom bremsen, som er koblet til sikrerens klatresele via en skrukarabin. Forutsatt at bremsen blir brukt forskriftsmessig vil den låse tauet i tilfelle klatrer faller, slik at vekten av den fallende klatreren overføres til sikrerens kroppsvekt.

Det finnes flere ulike typer taubremser, og de kan hovedsakelig inndeles etter to grunnprinsipper: *dynamisk* oppbremsing eller friksjonsbrems («sticht», «ATC» etc.), og automatisk *blokkerende* brems (Petzl «Grigri», Edelrid «Eddy» etc.). En rappellåtter, vanligvis benyttet under nedfiring, er også en form for dynamisk taubrems, men med dårligere låseeffekt enn de regulære taubremsene.

## Eksterne lenker
*
Gorboduc (skuespill)

***Gorboduc*** var et engelsk skuespill fra 1562, skrevet av Thomas Norton og Thomas Sackville, som etter sigende skal ha skrevet henholdsvis de første tre aktene og de siste to året før. Stykket regnes som den første engelske tragedie og ble framført for dronning Elisabeth I av England den 18. januar 1562 i Inner Temple.

Stykket ble ført inn i registeret *Stationers' Register* den 22. september 1565. Den første utgivelsen i kvartformat (quarto) ble gjort av bokselgeren John Day, skjønt datoen er ukjent, men antatt ca. 1571. En andre utgave fulgte i 1590, trykket av Edward Allde for utgiveren John Perrin.

*Gorboduc* ble forbedret til en mer opphevet form som *The Tragedy of Ferrex and Porrex* (*Tragedien om Ferrex og Porrex*) i 1570. Handlingen har emne fra engelsk mytisk fornhistorie fra tiden før angelsakserne styrte landet. Britenes konge Gorboduc vil ikke vente til han er død før styret av riket blir overført, men deler riket mellom sine to sønner Ferrex og Porrex. 

Stykket er notabelt av flere grunner. Det er det første versedrama på engelsk som benyttet blankvers. Stykkets politiske emne, at Gorboducs rike blir bestridt av hans to sønner Ferrex og Porrex, var et omstridt og ikke minst ømfintlig emne i de første årene av Elisabeths regime. Stykkets væremåte, dens progresjon i retning fra forbildene i moralspillene og den senekanske tragedie og til det som skulle komme av senere dramatikere. Således kan stykket bli sett på som en viktig forløper for alle de stykker som senere skulle skape den store tragedie *[[Kong Lear]]*.

## Referanser


## Eksterne lenker
* ''Gorboduc''. Thomas Norton & Thomas Sackville – fra originalteksten
* ''Gorboduc'' – om selve stykket
Thomas Sackville, 1. jarl av Dorset

**Thomas Sackville, 1. jarl av Dorset** (født 1536, død 19. april 1608) var en engelsk statsmann og poet, sønn av Richard Sackville (underkasserer av finansministeren). Sackville var medlem av parlamentet og riksskattmester. Hans hus, Knole House ved Knole i Kent og priorinnekloster Michelham, er i dag vernede, historiske bygninger.

Sammen med Thomas Norton var Sackville forfatter av teaterstykket *[[Gorboduc (skuespill)|Gorboduc]]*, som regnes som den første engelske tragedie (1562).

Sackville fikk dannet baroniet Buckhurst, av Buckhurst i fylket Sussex, i 1567, og jarl av Dorset i 1604. Han etterfulgte William Cecil, 1. baron Burghley, som riksskattmester i 1599. Han ble betraktet som en dyktig og praktisk finansminister, om enn uinspirert. Han var formelt universitetsrektor av University of Oxford i årene 1591–1608.

Dronning Elisabeth I ervervet seg Bexhill Manor ved Bexhill-on-Sea i 1590 og bevilget det til Thomas Sackville. Han giftet seg med Cicely Baker og de fikk syv barn.

## Referanser
Lisleby Fotballklubb

**Lisleby Fotballklubb** (stiftet 8. mai 1920) er en norsk idrettsforening fra Lisleby i Fredrikstad. Draktene er kledd med gule og grønne vertikalt stripete trøyer og grønne shorts. Medlemstallet (inkl. håndballgruppa) ligger på ca. 600.

## Historikk
Klubben ble stiftet som en ren fotballklubb, men i 1922 ble friidrett innlemmet under klubben og etter hvert har også flere idretter blitt tatt opp i klubben; boksing, bryting, hurtigløp på skøyter og håndball. Bryterne var med i klubben til 1927, mens bokserne meldte seg ut i 1935. Skøytegruppen ble startet i 1924, mens håndballgruppen startet under et møte 12. desember 1946.

Både håndball- og fotball-laget har, til tross for Lislebys få innbyggere, spilt på Norges øverste nivå ved noen få anledninger. A-laget i fotball nådde semifinalen i NM (cupen) i 1932, 1936 og 1945, og har i tillegg spilt fire sesonger i landets øverste divisjon: 1950–51, 1960–61, 1961–62 og 1966.  Lisleby har fostret landslagsspillere i både fotball for menn og håndball for kvinner.

## Tabell

### Spillerstall 2019-sesongen

## Eksterne lenker
*
Lisleby stadion

**Lisleby stadion**, eller **Sentralidrettsanlegget på Lisleby**, er et idrettsanlegg for fotball og friidrett på Lisleby i Fredrikstad. Stadionet er hjemmebane for Lisleby Fotballklubb, og Fredrikstad Idrettsforenings friidrettsutøvere trener der.

Stadionet har, utover alle lokale sportslige aktiviteter, huset junior-VM 1972 i all-round på skøyter i mars 1972, hvor sovjetrusseren Jurij Kondakov ble mester.

Norgesmesterskapet i friidrett er blitt arrangert på sentralidrettsanlegget mange ganger, senest i 2003.

Fredrikstad FK spilte sine hjemmekamper der i to sesonger. I august 1978 kom Manchester City på besøk og spilte mot Fredrikstad FK, i en kamp gjestene vant 5–0 (4–0 til pause). Målene ble scoret av Brian Kidd (4 mål) og  (1 mål). Det var 3813 tilskuere og Ivar Fredriksen fra Lillestrøm SK var dommer.

## Referanser




## Eksterne lenker
;Friidrett
* Lisleby Sentralidrettsanlegg på www.friidrett.no/anlegg/friidrettsanlegg/Documents/
;Skøyter
* 
* Sentralidrettsanlegget på  www.SpeedSkatingStats.com og på  www.SchaatsStatistieken.nl (søster-nettsteder)
*
Jon Arne Herjuaune

**Jon Arne Herjuaune** (født 22. september 1988 i Malvik) er en norsk styrkeløfter fra Vikhammer i Malvik kommune. Han ble norgesmester i styrkeløft i Bergen i november 2007. Førsteårsjunioren satte ny personlig rekord i samtlige tre øvelser og med 275 kilo i knebøy, 195 kilo i benkpress og 280 kilo i markløft forbedret han sin forrige rekord sammenlagt med 50 kilo.

## Referanser
Silent Movie

***Silent Movie*** er en amerikansk stumfilm-komedie fra 1976 regissert av Mel Brooks i (også hovedrolle).  Sentrale biroller spilles av Dom DeLuise, Marty Feldman, Bernadette Peters, Sid Caesar, Anne Bancroft, Henny Youngman, Liza Minnelli, Burt Reynolds, James Caan og Paul Newman.

*Silent Movie* er den eneste stumfilmen i farger. Den inneholder riktignok bakgrunnsmusikk og noen få lydeffekter.

## Handling
En alkoholisert filmregissør tror han har fått den helt store ideen: en moderne fargestumfilm. Deretter reiser han rundt om i Hollywood for å rekruttere stjerner som blant annet Burt Reynolds, Paul Newmann, Liza Minelli osv. Flere av skuespillerne spiller en karikert utgave av seg selv i filmen.

## Om filmen

### Bakgrunn
*Silent Movie* ble laget som en parodi på stumfilmsjangeren og inneholder mye av den samme slapstickhumoren som man fant i filmene den gang.

### Popularitet og økonomi
Den ble en moderat suksess i USA hvor den ble sett av nesten 17 millioner. Den innbragte $36,1 millioner i USA og havnet på en 11-plass over de meste innbringende kinofilmene i USA i 1976.

Produksjonskostnadene var på drøyt $4 millioner.

### Anmelderne
Den ble godt mottatt av anmelderne, noe som gjenspeiles i at den har fått 82 % på ''Rotten Tomatoes''. Den amerikanske filmkritikeren Roger Ebert gav den 4 av 4 stjerner, mens Leonard Maltin gav den 2,5 av 4 stjerner.

*[[VG]]* gav den terningkast fem.

## I rollene
(utvalg)
* Mel Brooks: Mel Funn
* Marty Feldman: Marty Eggs
* Dom DeLuise: Dom Bell
* Sid Caesar: Studiosjef
* Harold Gould: Engulf
* Ron Carey: Devour
* Bernadette Peters: Vilma Kaplan
* Fritz Feld: Maitre d' 
* Burt Reynolds: Himself 
* James Caan:  Himself 
* Liza Minnelli:  Herself 
* Anne Bancroft:  Herself 
* Marcel Marceau:  Himself 
* Paul Newman:  Himself

## Referanser


## Eksterne lenker
*
Hjemmestyrkemuseet distrikt 14.2

**Hjemmestyrkemuseet distrikt 14.2** ble reist på 1960-tallet av medlemmer av hjemmestyrkene i Milorg distrikt 14.2 Hadeland, Hallingdal og Ringerike.

Museet åpnet for publikum den 15. mai 1966 (offisiell åpning skjedde først 15. oktober 1967) og holder til i andre etasje på Norderhov gamle prestegård, som eies av Ringerikes Museum og ligger på Norderhov i Ringerike kommune, like utenfor Hønefoss.

Hjemmestyrkemuseet disponerer fire rom og har i et av disse installert den opprinnelige cella kalt «Ho-Ho» fra Krokskogen. Cella ble tatt ned omkring 20 år etter krigen og flyttet, slik at den kunne bevares for ettertiden. I tillegg finnes en betydelig våpensamling og en rekke andre effekter fra andre verdenskrig, fordelt på det såkalte *9. aprilrommet*, *1940-rommet* og *Milorgrommet*.

## Referanser


## Se også
* Milorg
* Hjemmestyrkene

## Eksterne lenker
* Hjemmestyrkemuseets hjemmeside
Olaf Solumsmoen

**Olaf Solumsmoen** (født 19. juli 1896 på Solumsmoen i Sigdal, død 22. september 1972 i Oslo) var en norsk journalist, redaktør og politiker (Ap). Han var pressesjef, senere statssekretær ved Statsministerens kontor under fire Arbeiderpartiregjeringer fra 1948 til 1965.

## Biografi
Solumsmoen var bondesønnen hvis høyeste ønske var å bli journalist. Han vant en stor sum i Pengelotteriet; Dette satte ham i stand til å reise til hovedstaden for å skaffe seg en utdannelse – først som stenograf, fordi noen hadde fortalt ham at dette var gunstig hvis han ville inn i en avis. 

Sin første avisjobb fikk Olaf Solumsmoen som stenograf i avisa Fremtiden i Drammen, der redaktør Torgeir Vraa raskt oppdaget at hans journalistiske ferdigheter var bedre enn hans stenografiske. Han var også kommunestyremedlem for Arbeiderpartiet og formann i skolestyret samme sted.

Han var redaktør av Arbeidernes Pressekontor, nå Avisenes Nyhetsbyrå, fra 1931. Dette var et landsomfattende pressebyrå for Arbeiderpartiaviser rundt om i Norge.

Solumsmoen reiste i april 1940 med Regjeringen Nygaardsvold, kongen og kronprinsen nordover. Den 11. april ble han utnevnt til regjeringens pressesekretær. Han var dette til regjeringen forlot Norge fra Tromsø 7. juni.

Sammen med redaktørene Olav Larssen og Chr. A. R. Christensen var Solumsmoen høsten 1940 med på å starte en illegal avis, ment som en informasjonbulletin for redaktører og motstandsledere av ulike illegale aviser. Det skjedde på initiativ fra Einar Gerhardsen. Avisen fikk senere navnet *[[Bulletinen]]*, og kom ut som talerør for Hjemmefrontens ledelse mot slutten av krigen.

Solumsmoen ble arrestert og satt på Grini fangeleir fra 27. januar 1942 til krigens slutt 8. mai 1945. Han redigerte der første og siste nummer av *Griniposten*. Faksimile av dette nummeret er å finne i Grini-museet i Bærum.

Etter at krigen var over i mai 1945 gikk Solumsmoen tilbake som redaktør ved Arbeidernes Pressekontor. I 1946 ble han nattredaktør i Arbeiderbladet. I 1948 ble han pressesjef ved Statsministerens kontor, en stilling han hadde til 1965, avbrutt av Lyng-regjeringens korte periode i 1963. I 1956 ble pressesjefstillingen omgjort til statssekretær ved Statsministerens kontor. Solumsmoen var pressesjef, senere statssekretær 1948–1963 under Einar Gerhardsens andre regjering, Oscar Torps regjering og Gerhardsens tredje regjering, og igjen fra 1963 til 1965, under Gerhardsens fjerde regjering til den gikk av 12. oktober 1965.

## Referanser


## Eksterne lenker
*
Rekreasjon

**Rekreasjon** (fra latin *recreare*,  å gi nytt liv) er et begrep som dekker de tilstandene som gjør at et menneske kommer seg til krefter i det daglige ved å frigjøre seg fra de daglige gjøremålene. Begrepet recreation ble tilsynelatende brukt for første gang i engelsk språk på slutten av 1300-tallet, først i betydningen «oppliving eller behandling av en syk person», og utviklet seg senere fra det latinske (re: «på nytt», creare: «å skape, føde, forårsake»). Det kan være rekreasjon i å for eksempel bytte miljø for en tid ved å reise på hytta, på et hotell, på ferie i eget eller andre land, gå tur i skog og fjell, drive idrett, en hobby eller sysselsette seg med noe som penser tankene vekk fra de daglige temaer, eller bare å hvile eller ta det med ro i sin egen stue. Fysisk aktivitet i rekreasjonssammenheng er viktig for å redusere fedme og risikoen for osteoporose og kreft, mest markant hos menn – tykktarmskreft og prostatakreft – og hos kvinner – brystkreft; imidlertid reduseres ikke alle ondartede svulster, ettersom opphold i naturen er forbundet med økt risiko for melanom.

Avkobling er en integrert del av menneskelivet og tar mange forskjellige former, som naturlig formes av individuelle interesser og av den omkringliggende sosiale konstruksjonen.

Ferie- og oppholdssteder påvirker søvnkvaliteten: strandferie har en positiv innvirkning på søvnen hos mange respondenter, selv om ukjent omgivelser, temperaturendringer og støy i det nye miljøet kan føre til forverret søvnkvalitet.

Rekreasjon kan være nødvendig etter sykdom, en vanskelig opplevelse, eller etter en periode med særlig krevende arbeid. Dette behovet oppstår ofte for å gjenvinne fysisk eller mental balanse. Når det derimot er behov for spesifikk trening eller andre tiltak for å komme tilbake i arbeidslivet etter sykdom eller skade, kalles det målrettet rehabilitering, i stedet for ren rekreasjon. 

Rekreasjon i naturen foregår som regel utendørs. Selve aktivitetene — som fiske, jakt, fotturer og ridning — avhenger vanligvis av omgivelsene. Selv om mange av disse aktivitetene kan regnes som idrett, krever ikke alle at deltakerne er idrettsutøvere. Konkurranse er som regel mindre fremtredende enn i individuelle eller lagidretter, hvor lag konkurrerer om en pokal eller mestertittel. Når aktiviteten er knyttet til sterk spenning, fysisk prøvelse eller risiko, kalles den noen ganger «eventyrrekreasjon» eller «eventyrtrening», snarere enn ekstremsport.

## Referanser


## Se også
*Rekreasjonsklynga
*Reiseliv
*Friluftsliv